钦定古今图书集成/明伦汇编/氏族典/第258卷 > 王准之
## 钦定古今图书集成/明伦汇编/氏族典/第258卷 > 王准之

按《宋书王准之传》：“准之字元曾，琅邪临沂人。高祖彬，
尚书仆射。曾祖彪之，尚书令。祖临之，父纳之，并御史
中丞。”《准之明礼传》：“赡于文辞，起家为本国右常侍。义
熙初，为尚书中兵郎。宋台初建，除御史中丞。为僚友
所惮，犹坐不举免官。高祖受命，拜黄门侍郎。元嘉二
年，为江夏王义恭抚军长史、历阳太守，寻入为侍中。”
明年，徙都官尚书，改领吏部。准之究识旧仪，问无不
对。时大将军彭城王义康录尚书事，每叹曰：“何须高
论！元虚正得如王准之两三人，天下治矣。”然寡乏风
素，不为时流所重。十年，卒。子兴之。